kardosdrur/scandi-wiki huggingface dataset:
Grønholt (Grønholt Sogn)

Grønholt er en landsby i Grønholt Sogn, Lynge-Kronborg Herred, tidligere Frederiksborg Amt.

Grønholt bestod i 1682 af Grønholt Kirke, 10 gårde og 2 huse med jord, i alt 164,4 tønder land dyrket jord, skyldsat til 44,11 tdr hartkorn; dyrkningsformen var trevangsbrug. Fra byen er der ca. 3 km til Fredensborg i nord, 2 km. til Lønholt i øst, 4 km til Karlebo i syd og 3 km til Hillerød i vest.

I 1934 fik landsbyen et trinbræt i tilknytning til Nordbanen. Trinbrættet ligger i nogen afstand fra landsbyen og har ikke fået indflydelse på dennes udvikling. 

Den danske ingeniør og forretningsmand Niels Fennet, bor på godset  syd for flyvepladsen.

Derudover kommer Margrethe 2. til tider til kirkens Gudstjeneste om søndagen.

Grønholt Flyveplads
I 1940 anlagdes umiddelbart syd for landsbyen Grønholt Flyveplads, som indledningsvis var en græsbane. I 1962 blev asfaltbanen etableret og der var fra midten af 50'erne og indtil midten af 80'erne mange flyveaktiviteter, herunder flyværksted, skoleflyvning samt flyproduktion. I dag anvendes flyvepladsen stadig til klubflyvning, ligesom et mindre antal lokale virksomheder benytter flyvepladsens faciliteter.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Lokaliteter i Fredensborg Kommune
Byer i Fredensborg Kommune
Premier League 2013-14

Premier League 2013-14 var den 22. sæson af Premier League, den professionelle fodboldliga i England, siden den blev oprettet i 1992. Sæsonen startede den 17. august 2013 og sluttede den 11. maj 2014. Kampprogrammet blev offentliggjort den 19. juni 2013. TV-rettighederne blev givet to til tre uger senere. Dette er den første sæson i Premier League, hvor der bruges målteknologi, efter at The Football Association annoncerede at man ville bruge Hawk-Eye i en periode på seks uger, vil blive installeret på stadionerne hos de 17 gengangere fra sidste sæson og de tre oprykkere fra The Football Championship.

Manchester City vandt, på sidste spilledag, turneringen med en 2-0 sejr over West Ham.

Hold

Stadioner og lokationer 
Note: Tabellen lister klubberne i alfabetisk orden.

Personale og udstyr 

Note: Flag indikerer at landshold er blevet defineret under FIFA's regler. Spillere og trænere kan have mere en end en ikke-FIFA nationalitet.

 1 I følge den nuværende liste over engelske fodboldmanagere
 I øvrigt er dommertrøjerne nu sponsoreret af Expedia.com, og Nike har en ny kampbold, kaldet Incyte Premier League.

Stilling

Resultater

Statistik

Topscorer

Referencer 

Fodboldsæson 2013-14
2013-14
Ingerslevsgade

Ingerslevsgade er en gade på Vesterbro i København, der går fra Tietgensgade ved Hovedbanegården til Enghavevej.

Navn 
Gaden blev opkaldt efter indenrigsminister Hans Peter Ingerslev (1831-1896) i 1904. Ingerslev stod blandt andet bag anlæggelsen af Jernbaneterrænet på Vesterbro, som gaden ligger langs med på hele dens sydlige del.

Forløb 

Gaden består nærmest af to dele, adskilt af krydset med Dybbølsbro på halvvejen. Næsten al bebyggelsen ligger på den nordlige side, da sydsiden er jernbaneområde.

Ved starten ved Tietgensgade ligger idrætsanlægget DGI-byen fra 1997 på hjørnet. Den er landscenter for DGI og består af en række forskellige idrætsfaciliteter (håndboldbane, svømmehal, bowling, gymnastiksal, kurbad, mm.), restaurant samt konference- og hotelvirksomhed.

Efter DGI-byen følger området Kødbyen, hvor størstedelen af Københavns fødevaregrossister, specielt kødgrossister, holder til.

På halvvejen ligger krydset med Dybbølsbro, Dybbølsgade og Skelbækgade. Ved Dybbølsbro ligger Dybbølsbro Station, der blev åbnet i 1934. På det stik modsatte hjørne ved Skelbækgade ligger Yrsa Plads, der har navn efter det tidlige værtshus Café Yrsa eller karréen, Yrsa.Ro. Under dette kryds ligger en tunnel, der tidligere førte godsspor ind til Kødbyen, men som nu anvendes til faciliteter for Banedanmark.

På det efterfølgende stykke ligger der traditionelle etageejendomme fra omkring 1900. Mellem etageejendommene ligger der en række korte sidegader, der fører op til den parallelle Sønder Boulevard, og som typisk er opkaldt efter personer fra den tidlige middelalder.

Gaden ender ved Enghavevej, hvor Enghave Station tidligere lå. Denne blev erstattet af Carlsberg Station lidt længere mod vest i 2016.

Busterminal 
Overfor DGI-byen er der busstoppesteder for fjernbusser til ind- og udland. I mangel af en fjernbusterminal ved Hovedbanegården holder fjernbusserne ned ad Ingerslevsgade. Placeringen er dog problematisk, fordi passagerne må stige på og af på cykelstien. Det er imidlertid planen at erstatte stoppestederne med en egentlig fjernbusterminal ved Carsten Niebuhrs Gade på den modsatte side af Dybbølsbro Station. Den nye terminal anlægges af Vejdirektoratet og forventes at stå færdig i forsommeren 2024.

Eksterne henvisninger

Kildehenvisninger 

Gader på Vesterbro
Ajon (ø)

Ajon er en ø lige ud for kysten ved Chukotka i det Østsibiriske Hav i Rusland. Øen er 63 km lang og 38 km bred og er generelt lav og flad med mange søer og moser.

Der er to små landsbyer på øen, Elvunej og Ajones nordvestlige del af øen. Ajones er opkaldt efter en familie, der senere flyttede til Amerika.

Mellem Ajones og fastlandet ligger Malij Tsjaunskij Sund, en lavvandet bugt, der ligger 2 km bred på det smalleste sted. Bugten mod syd og østlige del af øen kaldes Tsjaunskaja Guba.

Administrativt hører Ajones Chukotka selvstyrende Okrug.

Øer i Rusland
Karkov

Karkov er et sønderjydsk efternavn. Der findes to store byer, Krakow i Polen og Kharkiv i Ukraine, hvis navne begge minder om navnet Karkov i udtale, men til trods for at navnet klinger østeuropæisk, er det faktisk dansk. Det er tilfældigt, at navnene på byerne og efternavnet minder om hinanden.

Historie 
Karkov-familiens medlemmer stammer fra en bondeslægt er fulgt tilbage fra midten af 1600-tallet. Karkov begyndte således som et gårdnavn fra området ved Ribe og er sidenhen blevet til et efternavn .

Med stor sandsyndlighed er navnet en sammentrækning af Kark eller Karker, gamle danske drengenavne, og hoved, en fremadspringende forhøjning i landskabet, der strækker sig ud over noget lavere liggende. 

Ca. 200 personer i Danmark bærer navnet Karkov 

Karkov lægger desuden navn til et Vodkabrand, som kun kan købes i visse stater i USA  . Denne vodka er meget billig og bliver i høj grad solgt til studerende og andre fattige personer.

Kendte danskere med efternavnet Karkov 
 Simon Karkov, fodboldspiller.

Efternavne
Navne

en:Karkov
Ligue 1 2003-04

Ligue 1 2003-04 var den anden sæson under det nye navn for den bedste, franske fodboldrække. Olympique Lyonnais vandt sæsonen med 79 point.

Stilling 

||rowspan=3 style="background-color:#F9F9F9;"|

||rowspan=6 style="background-color:#F9F9F9;"|

Kilde:

Referencer 

Fodboldsæson 2003-04
2003-04
Sarah Bray

Sarah Bray (født Monique 'Mick' Wersant, 9. september 1966) er en luxemburgsk sangerinde der bedst er kendt for at have repræsenteret Luxembourg ved Eurovision Song Contest i Rom i 1991.

Eksterne henvisninger 
  

Personer fra Luxembourg (by)
Deltagere ved Eurovision Song Contest 1991
Luxembourgs Eurovision Song Contest-deltagere
What Do I Have to Do

"What Do I Have to Do" er en sang af den australske sangerinde Kylie Minogue fra hendes trejde studiealbum Rhythm of Love (1990). Sangen blev skrevet og produceret af Stock Aitken Waterman.

Formater og sporliste 
CD single
 "What Do I Have to Do" (7" Mix) – 3:32
 "What Do I Have to Do" (Pumpin' Mix) – 7:48
 "What Do I Have to Do" (Extended Instrumental) – 5:08

7" vinyl single
 "What Do I Have to Do" (7" Mix) – 3:32
 "What Do I Have to Do" (Instrumental) – 3:48

 12" vinyl single
 "What Do I Have to Do" (Pumpin' Mix) – 7:48
 "What Do I Have to Do" (Extended Instrumental) – 5:08

Hitlister

Referencer

Eksterne henvisninger 
Officiel tekst 

Kylie Minogue-sange
Sange fra 1990
Singler fra 1991
Uruguay (flod)

Uruguay () er en flod med en længde på ca. 1.600 km, beliggende i Brasilien, Argentina og Uruguay i Sydamerika. Den udspringer i det sydlige Brasilien, hvorefter den slår en bue mod nordvest, for derefter at fortsætte mod vest, sydvest og syd. Undervejs danner den grænse mellem Brasilien og Argentina og derefter mellem Argentina og Uruguay. Den udløber i Atlanterhavet via Río de la Plata.

Referencer 

Vandløb i Sydamerika
Brasiliens geografi
Argentinas geografi
Uruguays geografi
Gråspurveslægten

Passer (gråspurveslægten) er en slægt af spurvefugle, der omfatter omkring 27 arter, der lever i Europa, Asien og Afrika. Nogle arter, f.eks. de danske gråspurv og skovspurv, er ved menneskets hjælp spredt til andre verdensdele.

Arterne i slægten Passer har et kraftigt næb, hvor næbryggen er en anelse bøjet. Næseborene er store og dækkede af fjer. Der findes ni håndsvingfjer i vingen, da den tiende er rudimentær.

Arter 
Nogle af de omkring 27 arter i slægten Passer:
 Gråspurv, Passer domesticus
 Skovspurv, P. montanus
 Italiensk spurv, P. italiae
 Sahelspurv, P. luteus
 Indusspurv, P. pyrrhonotus
 Kenyaspurv, P. rufocinctus
 Rødbrun spurv, P. rutilans
 Ørkenspurv, P. simplex
 Swahilispurv, P. suahelicus

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Spurve
VM i badminton 2013

Verdensmesterskaberne i badminton 2013 var det 20. VM i badminton. Mesterskabet blev arrangeret af Badminton World Federation (BWF) og Chinese Badminton Association og blev spillet i Tianhe Indoor Stadium i Guangzhou, Kina i perioden 5. – 11. august 2013. Det havde deltagelse af 345 spillere fra 49 nationer.

Herresingletitlen blev vundet af Lin Dan fra Kina, som vandt sin 5. VM-titel i herresingle, og som dermed blev den første badmintonspiller i historien til at vinde fem VM-titler i samme disciplin. Han blev endvidere den kun anden spiller i historien med fem VM-titler i alt, efter sydkoreaneren Park Joo-bong, som tidligere havde vundet sine fem titler i herre- og mixed double. Damesingletitlen gik til thailænderen Ratchanok Intanon, som dermed vandt Thailands første guldmedalje nogensinde ved VM i badminton. Indoneserne Mohammad Ahsan og Hendra Setiawan vandt verdensmesterskabet i herredouble, mens deres landsmænd Tontowi Ahmad og Liliyana Natsir satte sig på mixed double-titlen. Endelig sikrede kineserne Wang Xiaoli og Yu Yan sig VM-titlen i damedouble.

Medaljerne blev fordelt mellem otte nationer, hvoraf Kina blev bedste nation med to guld-, to sølv- og fire bronzemedaljer. Men det var første gang siden VM i 2005 i Anaheim, at kineserne måtte nøjes med blot to guldmedaljer. Ved de to foregående verdensmesterskaber havde kineserne gjort rent bord og vundet alle fem titler, så det var første gang siden VM i 2009, at der var guldmedaljer til andre nationer end Kina.

Medaljevindere 

Antallet af vundne medaljer fordelt på nationer:

Resultater

Herresingle 

Herresingleturneringen havde deltagelse af 64 spillere.

Damesingle 
Damesingleturneringen havde deltagelse af 48 spillere.

Herredouble

Damedouble

Mixed double

Kilder / eksterne henvisninger 
 Tournament Software – BWF World Championships 2013

Noter 

2013
Badminton i 2013
Szpilman Award

Szpilman Award er en kunstpris, som uddeles en gang om året. Den gives til kunstværker, som kun eksisterer for et øjeblik eller i en kort periode. Prisens formål er at fremme såkaldt efemer kunst. Den blev uddelt for første gang i 2003 og er stadig den eneste kunstpris af sin art. Prisen kan søges af alle.

Baggrund 

Szpilman Award er initieret, finansieret og organiseret af den tyske kunstnergruppe Szpilman. Da prisen blev stiftet i 2003, kunne kun folk fra Tyskland søge, men i 2004 åbnede man for søgning fra hele Europa. På grund af den voksende interesse for prisen, gjorde man det i 2006 muligt for folk fra hele verden at søge Szpilman Award. Vinderen vælges af en jury på op til ti jurymedlemmer inkl. vinderen fra det foregående år. Med prisen følger det såkaldte Jackpot Stipendium (et dynamisk beløb indsamlet af juryen i året op til uddelingen af prisen), en rejse til Cimochowizna i Polen samt en vandrepokal, som gives videre til vinderen det følgende år.

I 2008 lancerede Szpilman Award desuden en blog med fokus på efemer kunst kaldet Potz!Blitz!Szpilman!

Siden 2006 har Szpilman Award kurateret såkaldte Szpilman Award Shows, i gallerier og museer i Østrig, Tyskland, Grønland, Israel, Italien, Schweiz, Nederlandene og Tyrkiet.

Vindere og shortlistede kunstnere

Jury 

 Bernd Euler (Tyskland)
 Lise Harlev (Danmark)
 Anna Henckel-Donnersmarck (Tyskland)
 Leonard Kahlcke (Storbritannien)
 Patrick Koch (Tyskland)
 Tina Kohlmann (Grønland)
 Claus Richter (Tyskland)
 Tina Schott (Belgien)
 Michał Sznajder (Polen)
 Vinderen fra det foregående år

Fodnoter og referencer

Eksterne henvisninger 

 SZPILMAN AWARD, den officielle hjemmeside
 Potz!Blitz!Szpilman!' 
Prisuddelinger
Dewar's

Dewar's er et skotsk whisky-mærke, som ejes af Bacardi. Dewar's White Label er blandt de bedst sælgende skotske blends i USA.

Historie

Dewar's-mærket blev skabt af John Dewar, Sr. i 1846. Under hans to sønner, John A. Dewar Jr. og Thomas "Tommy" Dewar, blev mærket globalt markedsledende i løbet af de næste 50 år. Tommy Dewar udgav rejsejournalen Ramble Round the Globe, der skildrede hans rejser og markedsførte firmaets produkter. I 1896 opførte Dewar's Aberfeldy Distillery, som siden har leveret en stor del af den malt, der indgår i firmaets blends.

Dewar's opgik i Distillers Company i 1925. I 1986 opkøbte Guinness Distillers, for så i 1997 at fusionere med Grand Metropolitan og danne Diageo. Året efter solgte Diageo Dewar's-mærket til Bacardi.

Dewar's-produkter

Dewar's White Label – skabt i 1899 by John Dewar & Sons første master blender, A.J. Cameron. Firmaets bedstsælgende produkt.
Dewar's 12 – Tolv år gammel. Skabt af den sjette master blender, Tom Aitken.
Dewar's 18 – 18 år gammel
Dewar's Signature – indeholder bl.a. 27 år gammel malt.

Destillerier
Selskabet ejer fem whiskydestillerier i Skotland:
Aberfeldy
Aultmore 
Craigellachie
Macduff 
Royal Brackla

Referencer

Noter

Læs mere

Eksterne links
 John Dewar & Sons Scotch whisky homepage 
 Homepage of Dewar's Aberfeldy Distillery 
 Dr. Whisky  on Dewar's

Etableret i 1846
Whisky fra Skotland
Cao Cao

Cao Cao (kinesisk: 曹操; pinyin: Cáo Cāo; Wade-Giles: Ts'ao² Ts'ao¹, født 155, nutidens Qiao i Bozhou, provinsen Anhui, Kina - død 15. marts 220, Luoyang) var krigsherre og den sidste kansler af Han-dynastiet som kom til magten i slutningen af Han-dynastiet i det gamle Kina.

Se også 
 Beretningen om de tre kongedømmer

Eksterne henvisninger 

Personer i Kinas historie
Politikere fra Kina
Regenter af Kina
Digtere fra Kina
Herman's Hermits

Herman's Hermits er et britisk popband, dannet i Manchester i 1963. Bandets oprindelige navn var 'Herman & The Hermits', i 1971 kort før Peter Noones solokarriere skiftede bandet navn til Herman's Hermits. selv om Peter Noone startede en solokarriere eksisterer Herman's Hermits stadig - og kommer på Danmarksturne i maj 2019 Deres musikstil lignede Merseybeat, som i begyndelsen af 1960'erne blev gjort populær af blandt andre The Beatles.

I 1964 udgav Herman's Hermits singlen "I'm Into Something Good", som blev deres første hit. Bandet er i dag nok mest kendt for sangen "No Milk Today", som første gang blev udgivet i 1966.

Medlemmer

Originalbesgtning 
 Peter Noone (vokalist)
 Keith Hopwood (guitar) 
 Karl Green (guitar) 
 Alan Wrigley (bas)
 Steve Titterington (trommer)

Bedst kendte besætning 
 Peter Noone (vokalist)
 Keith Hopwood (guitar)
 Derek "Lek" Leckenby (guitar)
 Karl Green (bas)
 Barry "Bean" Whitwam (trommer)

Diskografi

Album 
 1965: Herman's Hermits 
 1966: When the Boys Meet the Girls (filmmusik)
 1966: Both Sides of Herman's Hermits 
 1967: There's a Kind of Hush All Over the World 	 
 1967: Blaze (kun udgivet i USA og Canada) 
 1968: Mrs. Brown, You've Got a Lovely Daughter (filmmusik)

Samlealbum (udvalg) 
 1969: The Best of Herman's Hermits 
 1971: The Most of Herman's Hermits 	
 1972: The Most of Herman's Hermits Volume 2 
 1977: Herman's Hermits' Greatest Hits 
 1984: The Very Best of Herman's Hermits

Film 
 1965: Pop Gear
 1965: When the Boys Meet the Girls
 1966: Hold On!
 1968: Mrs. Brown, You've Got a Lovely Daughter

Eksterne links 

 Officiel Herman's Hermits website – Peter Noones version
 Officiel Herman's Hermits website – Barry Whitwams version
 Pluto Music — Keith Hopwoods studio
 Noones website

Popgrupper fra Storbritannien
Etableret i 1963
Nordkorea ved sommer-OL 1976

Nordkorea under sommer-OL 1976. 38 sportsudøvere fra Nordkorea deltog i ti sportsgrene under sommer-OL 1976 i Montreal i Canada. Det var anden gang at Nordkorea deltog i et sommer-OL. De kom på en 21. plads i medaljestatistikken med en guld- og en sølvmedaljer.

Medaljer

Medaljevinderne 

Lande ved sommer-OL 1976
1976
Erik Branth

Erich "Erik" Otto Knoph Branth (14. marts 1756 i Sandvær, Norge – 6. august 1825 i Aarhus) var en dansk-norsk søofficer.

Karriere 
Faderen var brugspatron og skovejer Kay Branth (1722-1789), moderen Olea født Knoph (1728-1820). Sønnen blev kadet 1769 og avancerede gennem de forskellige grader (sekondløjtnant 1775, premierløjtnant 1781, kaptajnløjtnant 1789, kaptajn 1796, kommandørkaptajn 1803), indtil han 1811 blev kommandør.

Tyttebærkrigen 
Branth var 1779 med orlogsskibet Elephanten i eskadre, 1780 med orlogsskibet Justitia i eskadre, 1781-82 med fregatten Kiel til Vestindien, 1784 næstkommanderende i Kiel i eskadre, 1788 i orlogsskibet Prinsesse Lovisa Augusta i eskadre, derefter samme år som premierløjtnant ansat ved den norske kanonflotille under kontreadmiral Jacob Arenfeldts kommando og chef for en deling skærbåde, der understøttede Armeens indfald fra Norge i Sverige.

Han blev 1789 indrulleringsofficer i Moss og samme år med orlogsskibet Den Prægtige i eskadre, 1790 næstkommanderende i fregatten Havfruen i eskadre, 1791 med orlogsskibet Kronprins Frederik i eskadre, 1794 med orlogsskibet Prinsesse Sophie Friderica i eskadre, derefter næstkommanderende i orlogsskibet Odin i eskadre, 1795 næstkommanderende i orlogsskibet Dannebrog i eskadre, 1796 chef for kongejagten Søormen, vagtskib i Storebælt og 1800 næstkommanderende i orlogsskibet Prinsesse Sophie Friderica i eskadre.

Slaget på Reden 
I slaget på Reden 2. april 1801 førte han som kaptajn blokskibet Jylland på 54 kanoner og 425 mands besætning; skibet blev angrebet af de engelske linjeskibe Ardent og Russel samt to brigger. Branth forsvarede sig imidlertid tappert; først da alle kanoner på fire nær var demonterede og 100 mand døde eller sårede, strøg han og kom i fangenskab. Skibet blev senere plyndret og brændt. 1802 modtog han Erindringsmedaljen for slaget på Reden. Året 1803 førte Branth fregatten Freia og senere fregatten Iris på togt i Middelhavet. To år senere havde han sin sidste kommando, briggen Glommen, i eskadre. 1808 var han konstitueret kommandant på Københavns Toldbod og 1810 medlem af Priseretten. 1812 ansattes han som indrulleringschef og overlods i Østjyllands distrikt med bopæl i Aarhus, hvor han forblev til sin død, 6. august 1825.

Han blev gift 1797 med Nicoline Elisabeth Cathrine Behr (13. august 1778 - 26. marts 1853), datter af proprietær Niels Behr til Skaføgård (1717-1778) og hustru Anna Dorthea født Hansen (1743-?). 

Han er begravet i Aarhus.

Gengivelser 
Der findes en oval miniature af Viertel (?), et stik af J. Rieter, kopieret i litograferet mindeblad for 1801 i 1848 og i xylografi 1873, og en silhouet af C. Limprecht (Det Kongelige Bibliotek).

Kilder 

 
 T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 1, København: H. Hagerups Forlag 1935, s. 191

Søofficerer fra Danmark
Personer i Tyttebærkrigen fra Danmark-Norge
Personer i Englandskrigene fra Danmark-Norge
Nordmænd i 1700-tallet
Danskere i 1800-tallet
Johanne Christine Harboe

Johanne Christine Harboe, født de Falsen (4. november 1763 i Kolding – 9. marts 1843) var en dansk forfatterinde.

Hun var datter af generalkrigskommissær Johan Eskild de Falsen og Sophie Amalie født de Falsen; gift med oberstløjtnant ved det holstenske rytteri Julius Christian Harboe, som var bosat i Haderslev (1757-1813, bror til Frederik Harboe). Hun udgav i 1780'erne to lystspil: Juliane oder die Belohnung der Tugend og Allzuviel an einem Tage samt Moralisches Allerlei. Hun døde som enke (i Haderslev?) 9. marts 1843.

Kilder 

 
 Kordes, Schlesw.-Holst. Schriftsteller-Lexicon.

Danskere i 1700-tallet
Dramatikere fra Danmark
Personer fra Kolding
Slægten Falsen
Johanne Christine
Børns Voksenvenner

Børns Voksenvenner en landsdækkende frivillig forening, der skaber venskaber mellem børn med spinkle voksennetværk eller få tætte voksenrelationer og frivillige voksne med tid og overskud til at gøre en forskel for et barn. Børns Voksenvenner skaber venskaber for børn og unge i flere aldersgrupper: Voksenvenner for børn i alderen 6-12 år, storebrødre og storesøster for børn i alderen 11-15 år og familievenner for familier med børn i alderen 0-6 år. Foreningens hovedindsats er tilbuddet om voksenvenner.

Venskaberne dannes på baggrund af en systematisk og grundig proces, som varetages af foreningens uddannede matchere og blandt andet indeholder telefoninterviews og hjemmebesøg hos både voksenvenner og forældre til børn, der ønsker en voksenven. Alle voksenvenner skal fremvise en ren børne- og straffeattest og desuden deltage på et obligatorisk kursus hos Børns Voksenvenner, hvor de bliver klædt på til opgaven, før de kan blive godkendt. Det første år deltager voksenvennerne desuden i obligatoriske netværksmøder med andre voksenvenner. 

Børns Voksenvenners vision at gøre en positiv langvarig forskel for børn og unge med spinkle voksennetværk. Foreningen blev etableret i 1990 af socialrådgiver Gerd Augsburg efter inspiration fra den amerikanske organisation Big Brothers Big Sisters of America.

Foreningen baserer sig på medlemmer, frivillige og lokalforeninger. De mange lokalforeninger får sparring og støtte fra områdekontorer og landssekretariatet. Børns Voksenvenner er en ikke-politisk forening uafhængig af religion, økonomiske interesser og offentlige myndigheder. 

Børns Voksenvenner støttes blandt andet af Socialministeriet, midler fra Danske Spils tips- og lottopulje, samt en række fonde såsom Nordeafonden, Tuborgfondet og Trygfonden.

Fodnoter

Eksterne henvisninger 
 Voksenven.dk

Organisationer fra Danmark
Voksenvenner
Vilhelm Carl Vind

Vilhelm Carl Vind (9. november 1671 i København – 22. november 1732 sammesteds) var en dansk godsejer og kammerherre, far til Margrethe Vind.

Han var søn af Holger Vind og Margrethe Ovesdatter Giedde og ejede Harrestedgård.

11. juni 1704 ægtede han på Københavns Slot Margrethe Skeel Ramel (1668-1721), datter af Ove Ramel (1637-1685) til Bäckaskog og Mette Eriksdatter Rosenkrantz (1646-1730).
Der kendes 4 børn:
 1707 den 16. februar confirmeret dåben af Wilhelm Carl Wind til Harrestedgård hans jomfrudatter Charlotta Amalia. Hjemmedøbt på Harrestedgård den 1. februar, som blev født 31. januar.
 1708 den 14. januar hjemmedøbt kammerjunker Wilhelm Carl Wind til Harrestedgård hans datter Margareta. Dåben konfirmeret i Hyllinge kirke den 19. januar.
 1709 den 20. juli hjemmedøbt kammerjunker Wilhelm Carl Wind til Harrestedgård søn Holger. Kaptajn Holger Wind viedes den 30. november 1741 på Skaftelevgård i Nordrup sogn med Christiana Friderica Amalia von Rampe (født o. 1724). - datter af oberst Friderich Christopher Rampe og Gesille Amalia von Brüggemann (datter af amtsforvalter Daniel Brüggemann, søn af Nicolaus Brügmann).
 1713 den 11. marts døbt Owe, Wilhelm Carl Winds søn af Harrestedgård.

Begge ægtefolk begravedes i Vor Frue Kirke.

Kilder 
Kirkebogen for Hyllinge sogn, Sorø amt.

Litteratur 
 Danmarks Adels Aarbog 1925, Afsnit II, side 498.

Personer fra København
Godsejere fra Danmark
Kammerherrer fra Danmark
Vilhelm Carl
Danskere i 1600-tallet
Danskere i 1700-tallet